
74.  AARGANG 


SPREDT  OVER  JORDEN. 

(Af  Orson  F.  Whitney,  af  de  Tolvs  Raad.) 

Ulykkens  iboende  Velsignelser  —  et  filosofisk  Emne  be- 
handlet af  den  berømte  Emerson  i  en  af  hans  værdifuldeste 
Afhandlinger  —  ligesom  træder  frem  for  Dagen  i  nogle  af  de 
mægtigste  Tildragelser,  som  Historien  beretter.  Menneskets 
Fald  bragte  Doclen  ind  i  Verden,  men  viste  sig  dog  at  være 
Midlet  til  at  befolke  en  Planet  i  Overensstemmelse  med  Ska- 
berens Hensigt.  Kristi  Korsfæstelse,  en  overvældende  Ulykke 
for  hans  rædselslagne  Disciple,  der  var  utrøstelige,  indtil  de 
kunde  se  Begivenheden  i  dens  rette  Lys,  virkeliggjorde  den 
forudbestemte  Plan  vedrørende  Menneskets  Frelse.  Og  Israels 
Adspredelse,  den  frygtelige  Tildragelse,  under  hvilken  Guds 
Folk  har  lidt  i  Aarhundreder,  er  bleven  vendt  til  det  Gode  paa 
en  saadan  Maade,  at  den  tjener  til  at  fremme  Opfyldelsen  af 
Herrens  Hensigter  og  hans  Forjættelser  til  de  gamle  hebræiske 
Patriarker  om,  al  i  deres  Sæd  skulde  alle  Jordens  Nationer 
blive  velsignede. 

Adam  faldt,  for  at  Mennesket  kunde  blive  til;  Kristus  dode 

for  at  sprænge  Dødens  Baand;  og  det  udvalgte  Folk  blev  ad- 
spredt over  Jorden,  for  at  Evangeliets  Sandheder,  følgende 
deres  Martyriums  rode  Fodspor,  kunde  skaffe  sig  saa  meget 
lettere  Adgang  blandt  de  Folk,  med  hvilke  de  havde  forenet 
sig.  Historien  om  Israels  Hus  er  en  martyriseret  Nations  Hi- 
storie, en  Nation,  der  lider  til  Gavn  for  andre  Nationer  —  hvad 
der  end  vil  kunne  siges  om  deres  Overtrædelser,  de  direkte 
Aarsager  til  deres  Hjemsøgelser;  Overtrædelser,  der  retfærdig- 
gjorde Hyrden  i  at  bringe  de  Prøver  og  Genvordigheder  over 
sine  Faar,  som  uden  Tvivl  hørte  til  de  »Forargelser«,  der 
»nødvendigvis  maatte  komme«. 

Profetier  om  Adspredelsen  blev  gjorte  allerede  saa  tidligt 
som  paa  Mose  Tid,  femten  Hundrede  Aar  for  Frelserens 
Komme.  Da  Israeliteme  var  ved  at  tage  det  forjættede  Land 
i  Besiddelse,  og  deres  store  Leder  talte  til  dem  kort  før  sin 
Død,  sagde  han,  at  saa  længe  de  tjente  Jehova  og  holdt  hans 
Befalinger,  skulde  de  velsignes  og  være  en  uafhængig  Nation; 
men  dersom  de  vendte  sig  bort  fra  Herren  og  tjente  andre 
Guder,  vilde  han  »adsprede  dem  iblandt  alle  Folk  fra  den  ene 
Ende  af  Jorden  til  den  anden.«  (5.  Moseb.  28:  64.) 

Josva,  der  fulgte  efter  Moses,  indtog  Kanaans  Land  og  delte 
det  blandt  de  tolv  Stammer.  Alt  gik  godt  for  en  Tid,  men 
allerede  i  Dommernes  Dage  begyndte  Israel  at  vende  sig  bort 
fra  Gud  og  bragte  den  forudsagde  Nationalulykke  over  deres 
Hoveder  ved  deres  oprørske  og  syndige  Handlinger.  Da  Rigets 
Glansperiode  under  David  og  Salomon  var  til  Ende,  faldt  den 
længe  tilbageholdte  Forbandelse,  og  det  israelitiske  Rige  ilede 
sin  Undergang  i  Møde  med  hastige  Skridt.  Ti  af  de  tolv  Stam- 
mer gjorde  Opror  og  oprettede  Israels  Rige,  medens  de  andre 
Stammer  derefter  blev  kaldt  Juda  Rige  med  Salomons  Søn, 
Roboam,  som  Konge.  Jeroboam,  Konge  over  Israels  Rige, 
gjorde  x\fgudsdyrkelsen  til  Statsreligion,  og  under  hans  Re- 
gering blev  Adspredelsen  igen  forudsagt,  idet  Profeten  Ahia 
forkynder  Herrens  Ord  til  det  ulydige  Folk  (1.  Kon.  14:  15). 
En  anden  Profet,  som  forudsagde  den  samme  Ulykke,  var 
Hosias  (7:  8)  og  ligeledes  Amos  (7:  11,  17;  9:  9). 

Omtrent  ved  Aaret  725  f.  K.  begyndte  disse  Profetier  at  gaa 
i  Opfyldelse.  Kongen  al"  Assyrien  kom  op  imod  Israels  Rige  og 
gjorde  Begyndelsen  til  dets  Ødelæggelse.  I  en  Række  af  Bort- 
førelser bragte  han  de  ti  Israels  Stammer  til  Assyrien,  og  som 
det  var  Sejrherrernes  Skik  i  de  Dage,  lod  han  Kolonister  fra 
andre  Egne  nedsætte  sig  i  deres  Land.  De  bortforte  Folk  er 
kendt  i  Historien  under  Navnet  »de  tabte  Stammer«,  an- 
gaaende  hvilke  der  kun  vides  meget  lidt.  Josephus,  den  jødiske 
Historieskriver,  der  skrev  i  det  første  Aarhundrede  efter  Kri- 
stus, erklærer,  at  de  den  Gang  befandt  sig  paa  den  anden  Side 
af  Euphrat;  og  Esdras,  en  af  Apokrypherne,  erklærer,  at  de 
foretog  en  Rejse  paa  halvandet  Aar  op  imod  Nordenlandene. 
De  Sidste-Dages  Helliges  Missionærer,  der  er  komne  tilbage 
fra  Skandinavien,  fortæller  om  grove  Monumenter  —  Dysser 
eller  Stendysser,  der  kan  ses  rundt  omkring  i  disse  Lande,  og 
hvorom  Sagnet  beretter,  at  de  blev  opførte  for  mange  Aar- 
hundreder  siden  af  et  vandrende  Folk.  Hvad  enten  dette  Folk 
var  de  fra  det  assyriske  Fangenskab  bortdragende  Stammer 
eller  ej,  saa  er  det  interessant  at  huske  paa,  at  det  var  en  is- 
raelistisk  Skik  at  opføre  saadanne  Mindesmærker  til  Erindring 
om  Nationens  Omskiftelser  og  Rejser. 

Dersom  det  indvendes,  at  Monumenter  opførte  syv  Aarhun- 
dreder  for  Kristus  ikke  kunde  have  holdt  sig  ned  til  vore  Dage, 
da  er  det  Indvendernes  Opgave  at  forklare  Tilstedeværelsen  af 
de  fuldkomment  bevarede  Monumenter  i  Assyrien,  Babylon, 
Ægypten  og  andre  Oldtidsriger,  hvis  Levninger  er  blevne  ud- 
gravede af  Nutidens  Arkæologer.  En  saadan  Forklaring  er  der 
ikke  noget  urimeligt  i  for  en  Sidste-Dages  Hellig,  naar  han 
eller  hun  tænker  paa,  at  Ruinerne  af  Adams  Alter  endnu  kan 
ses  i  clen  Del  af  den  gammel-ny  Verden,  som  nu  kaldes  Staten 
Missouri,  hvor  de  blev  udpegede  af  Profeten  Joseph  i  1838. 

Det  er  i  alle  Tilfælde  fra  »Nordenlandene«,  at  de  ti  Stam- 
mer skal  komme  tilbage,  ifølge  gamle  og  nye  Profetier.  (Jer. 
31:  8;  Pag.  Bog  133:  26.)  Det  er  ogsaa  en  Kendsgerning  — 
hvad  enten  disse  Stammer  endnu  er  et  samlet  Folk  eller  ej  — 
at  fra  Skandinavien  og  andre  nordeuropæiske  Nationer  er  der 


116 


kommet  meget  af  Israels  Blod,  især  af  Ephraims,  og  at  dette 
nu  findes  indenfor  Jesu  Kristi  Kirke  af  Sidste-Dages  Hellige. 

Efter  Forudsigelserne  vedrørende  Israels  Rige  kom  Esaias 
og  Jeremias  Profetier  om  Juda  Riges  Skæbne.  Dette  Rige  blev 
i  588  f.  Kristus  ødelagt  af  Babylonierne  under  Nebucadneser, 
og  Jøderne  blev  forte  i  Fangenskab.  Lige  forud  for  denne  Be- 
givenhed havde  Lehi  og  hans  Koloni,  advaret  af  Herren,  for- 
ladt Jerusalem  og  draget  over  til  dette  Land,  Amerika,  som 
af  dem  og  af  Muleks  Koloni,  der  kom  senere,  saaledes  blev 
befolket  med  Efterkommere  af  Joseph  og  Juda,  begge  repræ- 
senterede, i  en  nedsunken  Tilstand,  af  de  røde  Mænd  opdaget 
af  Kolumbus  i  1492. 

Se  paa  den  amerikanske  Indianers  Ansigtsform!  er  den  ikke 
jødisk?  Den  er  dette  i  lige  saa  slaaende  Grad,  som  mange  af 
hans  Traditioner  og  Skikke  er  israelitiske.  Hvem  forstaar 
bedre  end  den  uciviliserede  Lamanit  den  mosaiske  Gengæl- 
delseslov:  »Øje  for  Øje  og  Tand  for  Tand«?  Ejheller  bekymrer 
han  sig  om,  hvem  Øjet  eller  Tanden  tilhører  —  om  den  til- 
hører den  Person,  der  skadede  ham,  eller  til  en  fra  dennes 
Stamme  eller  Nation.  Han  er  for  meget  af  en  Israelit  til  at 
indvende  mod  Stedfortrædere  for  hans  Hævngerrighed. 

Det  babyloniske  Fangenskab  varede  i  70  Aar.  Nogle  af  Jø- 
derne fik  da,  under  Cyrus  den  Store,  Tilladelse  til  at  vende 
tilbage  og  opbygge  deres  Stad  og  Tempel;  Resten  forblev  i 
deres  adspredte  Tilstand.  Jøderne,  som  genopbyggede  Jerusa- 
lem, var  de,  blandt  hvis  Efterkommere  Jesus  blev  født,  og 
hvorom  han  sagde,  at  deres  »Hus«,  efter  at  de  havde  forkastet 
ham,  skulde  »lades  dem  øde«.  (Matt.  23:  27,  38.)  I  Mellemtiden 
havde  Ezekiel  og  Sacharias  —  den  første  i  Landflygtighed  i 
Babylon,  den  anden  i  Jerusalem  efter  Tilbagekomsten  —  føjet 
deres  Forudsigelser  til  de  allerede  ytrede  vedrørende  Israels 
Adspredelse. 

Aarhundreder  senere,  i  Aposteltiden,  begyndte  Jakob  sit 
Brev  med  at  »hilse  de  tolv  Stammer  i  Adspredelsen«.  Alligevel 
var  Adspredelsen  ikke  den  Gang  fuldstændig.  Der  skulde  ind- 

træffe  andre  grufulde  Begivenheder  af  denne  Slags,  af  hvilke 
den  mest  betydningsfulde  skete  i  Aaret  70,  da  Titus  fra  Rom 
kom  mod  Jerusalem,  erobrede  Byen  og  solgte  Indbyggerne 
de  af  dem,  der  havde  overlevet  Belejringens  Rædsler  —  som 
Slaver  eller  førte  dem  bort  til  andre  Egne  af  Riget.  At  folge 
denne  Del  af  det  hjemsogte  Folks  Tilskikkelser  under  dets 
senere  Vandringer  og  Rejser  vilde  fylde  mange  Bind. 

Lad  os  nu  overveje  Sporgsmaalet:  Paa  hvad  Maade  blev 
disse  Ulykker,  der  ramte  Israel,  til  en  Velsignelse  for  Men- 
neskeslægten? Hvorledes  skulde  Herrens  Forjættelse  til  Abra- 
ham, Isak  og  Jakob  om,  at  i  deres  Sæd  skulde  alle  Jordens 
Slægter  velsignes,  blive  opfyldt  ved,  at  disse  Patriarkers  Efter- 
kommere blev  adsplittede  over  hele  Jorden?  Jeg  har  allerede 
tildels  besvaret  dette  Spørgsmaal  og  vil  nu  forsøge  at  give  en 
lidt  fuldstændigere  Forklaring. 

Gennem  disse  Bortførelser,  Fangenskaber  og  Vandringer 
blev  Israels  Blod,  det  troende  Blod,  tilligemed  de  udvalgte 
Aander,  der  svarer  til  dette  Blod,  og  som  uden  Tvivl  var  ud- 
sete til  denne  Gerning,  sendt  ud  til  alle  de  Nationer,  hvor 
senere  Evangeliet  er  blevet  forkyndt;  Aander  i  Stand  til  at 
genkende  Guds  Sandheder  og  modige  til  at  modtage  dem  uden 
Hensyn  til  Haan  og  Forfølgelse  og  saaledes  være  et  Eksempel 
paa  Heltemod,  paa  Lydighed  mod  Samvittighedens  Bydende, 
som  ganske  naturligt  vilde  gøre  Indtryk  paa  de  ædle  og  op- 
rigtige Sjæle  iblandt  deres  Omgivelser  og  paavirke  dem  i 
samme  Retning.  Dette  var  uvægerligt  af  langt  større  Betyd- 
ning end  Overbringelsen  af  de  fangne  Israeliters  Love,  Skikke 
og  Traditioner  til  disse  Nationer,  uagtet  dette  ogsaa  vilde 
hjælpe  til  at  berede  Vejen  for  de  større  Velsignelser,  der 
skulde  følge  efter. 

Og  disse  Ting  bar  Frugt  i  Tidernes  Løb.  Et  af  Historiens 
største  Undere  er  den  Hurtighed,  hvormed  Kristendommen 
udspredtes  i  Apostlenes  Dage,  da  disse  Mænd,  ulærte,  som  de 
fleste  af  dem  var,  og  midt  i  den  mest  haardnakkede  Forføl- 
gelse, plantede  Evangeliets  Banner  i  alle  de  vigtigste  Byer  i 

det  romerske  Rige;  Budskabet  om  »Kristus  og  ham  korsfæstet« 
straalede  ud  fra  Jerusalem  til  Britannien  mod  Vest,  til  Indien 
mod  Øst,  til  Skythia  mod  Nord  og  til  Etiopien  mod  Syd  —  alt 
indenfor  det  korte  Tidsrum  af  30  Aar. 

Et  lignende  Vidunder  repræsenteres  af  Mormonismens  Ud- 
bredelse —  det  gengivne  Evangelium  —  over  de  hedenske  Na- 
tioner i  vore  Dage,  hvilket  endnu  er  i  sin  Begyndelse.  Denne 
Kirkes  Fremgang  paa  begge  Halvkugler,  Opdyrkelsen  og  Ko- 
loniseringen af  et  øde  Vildnis,  Grundlæggelsen  af  en  Stat  og 
Dele  af  Stater  tilligemed  andre  og  mægtige  Foretagender,  som 
endnu  er  i  vente,  er  Vidundere,  der  vil  sætte  Fremtiden  i  langt 
større  Forbavselse  end  noget,  der  er  sket  i  Fortid  og  Nutid. 

Hvorledes  kunde  saadanne  Ting  finde  Sted,  om  ikke  den 
guddommelige  Visdom  havde  gjort  Vejen  rede  ved  at  sprede 
Israels  Blod  og  aandelige  Egenskaber  blandt  alle  Nationer, 
forud  for  Evangeliets  Aands  Udgydelse  over  disse  Nationer 
og  den  dermed  følgende  Indsamling?  Andre  havde  for  Abra- 
ham vist  deres  Tro  gennem  deres  Gerninger,  men  dette  fra- 
tager ham  ikke  Retten  til  at  blive  kaldt  »de  Troendes  Fader«. 
Ejheller  beviser  det,  at  Troens  Blod,  hvor  som  helst  det  findes, 
ikke  er  hans  Blod.  Den  moabitiske  Jomfru  Ruth,  som  blev 
regnet  med  blandt  Jesus  af  Nazareths  Forfædre;  den  romerske 
Landshovding,  hvis  Tro  endog  forundrede  vor  Frelser,  Kor- 
nelius  og  den  samaritanske  Kvinde  —  alle  disse  var  ikke  af 
Israel  ifolge  jordiske  Slægtskabsforhold;  men  deres  Aander 
var  fuldtud  værdige  til  en  saadan  Slægtlinie,  og  i  deres  Aarer 
flød  det  troende  Blod,  som  Gud  havde  »spredt  blandt  mange 
Folk«. 


ARBEJDET  ADLER. 

Der  er  en  vis  vedvarende  hæderlig  Fornemhed  forbundet 
med  Arbejde.  Der  er  altid  Haab  i  det  Menneske,  der  arbejder; 
alene  i  Lediggang  er  der  vedvarende  Tvivl.  Velsignet  er  den, 
der  har  fundet  sin  Gerning;   lad  ham  ikke  forlange   nogen 

højere  Velsignelse.  Alt  virkeligt  Arbejde  er  helligt;  i  alt  virke- 
ligt Arbejde,  hvad  enten  det  er  legemligt  eller  aandeligt,  er 
der  noget  af  det  guddommelige.  Ansigtets  Sved,  og  derfra  op 
til  Hjernens  Sved,  Hjertets  Sved;  dette  er  den  ædleste  Ting 
endnu  opdaget  under  Guds  Himmel. 

To  Slags  Mennesker  ærer  jeg,  og  ingen  andre.  Først  den 
arbejdsslidte  Haandværker,  der  med  sit  Værktøj  arbejdsomt 
besejrer  Jorden  og  gør  den  Mennesket  underdanig.  Ærværdig 
for  mig  er  den  haarde  Haand,  kroget,  grov;  men  hvori  der 
desuagtet  er  lagt  en  ubetinget  kongelig  Evne  og  Kraft,  som  et 
Jordens  Scepter.  Ærværdigt  er  ogsaa  det  robuste  Ansigt,  vejr- 
bidt og  furet,  med  dets  aabne  og  ærlige  Udtryk,  thi  det  er  An- 
sigtet hos  et  Menneske,  der  lever  som  et  Menneske.  Fortsæt  dit 
Arbejde;  du  udforer  din  Pligt,  lad  saa  dem  forsomme  den,  der 
vil;  du  arbejder  for  det  aldeles  uundværlige,  det  daglige  Brød. 

Den  anden  Slags  Mennesker,  jeg  ærer  maaske  endnu  højere, 
er  dem,  der  arbejder  og  kæmper  for  det  aandeligt  uundvær- 
lige; ikke  for  dagligt  Brød,  men  for  Livets  Brød.  Udfører  disse 
ikke  ogsaa  deres  Pligt?  Dersom  de  fattige  og  ringe  arbejder, 
saa  at  vi  kan  have  Føde,  maa  saa  ikke  disse  til  Gengæld  ar- 
bejde for  ham,  for  at  han  kan  modtage  Lys,  Vejledning,  Fri- 
hed, Udødelighed?  Disse  to  Slags  Mennesker  ærer  jeg,  i  hvad 
Stilling  eller  paa  hvad  Trin  de  end  staar;  alt  andet  er  kun 
Avner  og  Støv;  lad  Vinden  blæse  det,  hvorhen  den  vil. 

Thomas  Carlyle. 


STRØTANKER. 

Vær  klogere  end  andre  Mennesker,  hvis  du  kan,  men  fortæl 
det  ikke  til  dem. 

•Det  er  næsten  ligesaa  fordømmeligt  at  sige  slette  Ting,  som 
at  gøre  dem. 

Jo  mindre  Hjerne  en  Mand  har,  des  lettere  er  det  for  ham 
at  tabe  Hovedet. 


120 

For  nogle  Uger  siden  indeholdt  et  af  Hovedstadens  store 
Dagblade,  »Social-Demokraten«,  en  Artikel  paa  Forsiden  med 
Overskriften:  »Jødernes  nye  Slat,  der  er  ved  at  opstaa  i  Palæ- 
stina«, og  som  Undertitel:  »Efter  omtrent  2000  Aars  For- 
drivelse vender  Jøderne  tilbage  til  Palæstina.  Jordans  hellige 
Flod  skal  give  elektrisk  Kraft  til  Landets  Genopbygning.  Et 
Næt  af  jødiske  Skoler  spredes  over  hele  Landet.«  Og  forleden 
Dag  bragte  Bladet  et  Billede  af  det  store  nye  Universitet,  der 
er  under  Opførelse  i  Jerusalem.  Næsten  alle  Blade  og  Tids- 
skrifter bringer  fra  Tid  til  anden  Billeder  og  Beretninger  om, 
hvad  der  foregaar  i  »Jodeland«  for  Tiden,  og  da  vel  de  fær- 
reste, i  hvert  Fald  ikke  den  her  citerede  Avis,  kan  siges  at 
være  specielt  interesserede  i  de  bibelske  Profetiers  Opfyldelse 
og  næppe  skænker  dem  en  Tanke,  er  det  saa  meget  mere  inter- 
essant at  lægge  Mærke  til,  at  de  skildrede  Begivenheder  er  en 
bogstavelig  Opfyldelse  af  gamle  og  nye  Profetier  om  Jødernes 
Indsamling. 

Vi  skal  her  anføre  nogle  Linier  fra  ovennævnte  Artikel. 
Bladets  Medarbejder  har  overværet  den  nyligt  afholdte  Zi- 
onistkongres i  Wiesbaden  og  har  haft  et  Interview  med  Be- 
vægelsens nuværende  Præsident,  Professor  Weizmann,  der 
paa  Spørgsmaalet  om,  hvilke  Fremskridt,  der  var  gjort  i 
Palæstina,  sagde: 

•  »Der  er  i  Galilæa  opdyrket  og  kultiveret  43  store  Arealer,  der  i 
Tusinder  af  Aar  har  henligget  som  Ørken.  Der  er  i  de  sidste  Aar 
bygget  4000  nye  Huse.  Der  er  opstaaet  nye  store  Kvarterer  i  Hagfa, 
Jaffa  og  Tiberas.  Ogsaa  det  store  Foretagende  med  Landets  Elektri- 
ficering gør  vældige  Fremskridt.  Vandfaldene  ved  Jordans  Flod 
giver,  efterhaanden  som  de  bliver  udnyttede,  elektrisk  Kraft  til 
hele  Landet.  Der  er  allerede  tre  Stationer  i  Virksomhed.  Dette  har 
igen  givet  Stødet  til  en  vaagnende  Industri.  Denne  er  foreløbig  kun 
i  sin  Vorden,  men  vil  have  en  mægtig  Fremtid  for  sig.  Vi  har 
Cement-,  Olie-  og  Møbelfabrikker;  men  da  Kapitalen  strømmer 
rigeligt  til,  vil  det  ikke  vare  længe,  før  vi  møder  paa  Eksport- 
markedet.« 

Hvorledes  vil  den  nye  Stat  varetage  Kulturens  og  Uddannelsens 
Opgaver?  »Vi  har  ved  egen  Kraft  omspændt  Landet  med  et  Næt  af 

jødiske  Skoler.  Der  er  ialt  oprettet  150  Folkeskoler.  I  dette  Arbejde 
for  Folkeoplysning  lægger  vi  hele  vor  Energi,  fordi  det  jo  i  Grun- 
den skal  bære  hele  vor  ny  Stats  Fremtid,  men  vi  nøjes  ikke  med 
at  sørge  for  Børnene  paa  dette  Omraade.  Vi  har  i  Jaffa  oprettet  en 
polyteknisk  Højskole  og  i  selve  Jerusalem  har  vi  planlagt  et  Uni- 
versitet.« 

Hr.  Weizmann  fortæller  endvidere,  at  Indvandringen  til 
den  nye  Stat  reguleres  af  engelske  Love,  og  at  gennemsnitligt 
2000  Joder  indvandrer  hver  Maaned.  De  uhyre  Summer,  der 
skal  til  for  at  kultivere  Ørkenen  til  Agerland,  fremskaffes  for 
største  Delen  gennem  Zionistbevægelsen,  der  er  udbredt  over 
hele  Verden. 

Og  saa  tilføjer  Bladet: 

»Ja,  det  er  i  faa  Ord,  hvad  Præsidenten  havde  at  meddele  om 
Forholdene  i  det  nye  Jodeland,  der  er  ved  at  -opstå  a.  Er  det  ikke 
et  Eventyrland.  Hvem  husker  ikke  Korsfarerne,  der  drog  ud  med 
Kongers  og  Pavers  Velsignelse  for  at  lage  det  hellige  Land  fra  Tyr- 
ken. Trods  de  Heltegerninger,  hvorom  Historien  har  at  fortælle, 
lykkedes  disse  Forehavender  ikke  Tyrken  beholdt  det  hellige  Land 
helt  op  i  vore  Tider.  Nu  kommer  Jøderne,  Landets  oprindelige  Be- 
boere, efter  Tusinder  Aars  Vandringer  tilbage  og  erobrer  deres 
gamle  Fædreland. 

De  kommer  ikke  som  Historiens  Korsfarere  med  Ild  og  Sværd 
eller  med  Korset  malet  paa  deres  Skjolde.  Nej,  de  kommer  dra- 
gende fra  Alverdens  Lande  med  moderne  Avisredskaber,  med  Pla- 
ner om  Elektrificering  af  selve  Landet  ved  Hjælp  af  Kraft  fra  Jor- 
dans hellige  Vande.  Det  i  Oldtiden  saa  frugtbare  Land,  der  under 
Jodernes  tusindaarige  Fraværelse  og  Vandringer  blev  til  en  Ørken, 
forvandles  nu  igen  af  den  samme  Bace  til  frugtbart  Land. 

Og  saa  siger  man,  at  den  moderne  Tid  ikke  har  Eventyr.« 

Ja,  disse  Begivenheder,  som  nu  foregaar  for  vore  Øjne, 
lyder  i  Sandhed  som  et  Eventyr;  lyder  ligesaa  eventyrlige, 
som  Profetierne  om  disse  Ting  har  lydt.  Medens  den  vantro 
og  religionslose  Slægt  staar  undrende  og  betaget  overfor  dette 
»Eventyr«,  saa  er  dette  til  de  Troende  et  Vidnesbyrd  om,  at 
Herren  holder  sine  Løfter,  og  at  hans  Ord  staar  fast.  De 
Sidste-Dages  Hellige  kender  disse  Profetier  og  har  i  henved 
hundrede  Aar  højlydt  forkyndt  deres  snarlige  Opfyldelse.  Her 
skal  kun  henvises  til  nogle  enkelte. 

Allerede  gennem  Moses  blev  Israels  Adspredelse  forudsagt 

som  en  Straf  for  Folkets  Ugudelighed,  men  samtidig,  at  Her- 
ren vil  »forbarme  sig  over  dig,  og  atter  samle  dig  fra  alle  de 
Folk,  til  hvilke  Herren  din  Gud  havde  bortspredt  dig.  Om 
nogen  af  dig  var  fordreven  til  Himmelens  Ende,  skal  Herren 
din  Gud  samle  dig  derfra  og  tage  dig  derfra.  Og  Herren  din 
Gud  skal  føre  dig  til  det  Land,  som  dine  Fædre  ejede,  og  du 
skal  eje  det,  og  han  skal  gøre  vel  imod  dig  og  formere  dig 
mere  end  dine  Fædre.«  (5.  Mo.  30:  3 — 5.) 

»Og  det  skal  ske  paa  den  Dag,  at  Herren  atter,  anden  Gang, 
skal  udstrække  sin  Haand  til  at  forhverve  sig  det  Overblevne 
af  sit  Folk.  ...  Og  han  skal  opløfte  et  Banner  for  Hednin- 
gerne, og  sanke  Israels  Fordrevne,  og  samle  Judas  Adspredte 
fra  Jordens  fire  Hjorner.«  (Es.  11:  11,  12.) 

»Og  de  skulle  bygge  de  Steder,  som  laa  øde  fra  fordums 
Tid,  og  rejse,  hvad  der  fra  Fortiden  af  var  ødelagt,  og  paany 
opføre  de  Stæder,  som  laa  i  Grus  fra  Slægt  til  Slægt.«  (Es.  61:4.) 

»Se,  jeg  samler  dem  fra  alle  Landene,  hvorhen  jeg  fordrev 
dem  i  min  Vrede  og  i  min  Harme  og  i  stor  Fortørnelse;  og 
jeg  vil  føre  dem  tilbage  til  dette  Sted  og  lade  dem  bo  trygge- 
ligen.  Og  de  skulle  være  mig  et  Folk,  og  jeg  vil  være  dem  en 
Gud.«(  Jer.  32:  37,  39.) 

Hvor  bogstaveligt  gaar  ikke  disse  Profetier  i  Opfyldelse  nu 
tillige  med  de  andre,  der  peger  hen  til  de  sidste  Dage,  da 
Evangeliet  skal  forkyndes  i  den  hele  Verden,  Zion  opbygges, 
Fædrenes  Hjerte  vendes  til  Børnene  og  Børnenes  Hjerte  til 
deres  Fædre  og  Kundskab  blive  mangfoldig  paa  Jorden. 

I  Aaret  1829  udkom  Mormons  Bog,  der  ogsaa  indeholder 
meget  tydelige  Forudsigelser  om  Jødernes  Indsamling.  I 
2.  Nephi  9:  2,  siges  der,  at  Jøderne  »skulle  samles  hjem  til 
deres  Arvelande,  og  bosættes  i  alle  deres  forjættede  Lande.« 

Endvidere: 

»Og  det  skal  ske,  at  de  skulle  blive  indsamlede  fra  deres 
lange  Adspredelse,  fra  Øerne  i  Havet  og  fra  Jordens  fire  Dele; 
og  de  hedenske  Folkeslag  skulle  blive  store  i  mine  Øjne,  siger 
Gud,  idet  de  bringer  dem  til  deres  Arvelande.«  (2.  Nep.  10:  8.) 
»Og  jeg  vil  ihukomme  Pagten,  som  jeg  har  gjort  med  mit 

Folk,  og  jeg  har  gjort  Pagt'  med  dem,  at  jeg  vil  samle  dem 
tilsammen  i  min  egen  bestemte  Tid,  og  at  jeg  atter  vil  give 
dem  deres  Fædres  Land  til  Eje,  hvilket  er  Jerusalems  Land, 
som  er  dem  forjættet  til  evig  Tid.«  (3.  Nep.  20:  29.)  Ether 
taler  om  Jerusalem,  »at  efter  dets  Ødelæggelse  skulde  det 
atter  opbygges  og  blive  en  hellig  Stad  for  Herren;  derfor 
kunde  det  ikke  være  et  nyt  Jerusalem;  thi  det  havde  været  til 
i  ældre  Tider,  men  det  skulde  blive  opbygget  igen  og  blive  en 
hellig  Stad  for  Herren,  og  det  skulde  blive  opbygget  for  Is- 
raels Hus.«  (Ether  13:  5.) 

I  1841  skrev  Profeten  Joseph  Smith  en  Oversigt  over  Kir- 
kens Tro  og  Lære,  kaldet  Trosartiklerne,  hvori  der  siges,  at 
»vi  tror  paa  Israels  virkelige  Indsamling«.  I  1840—42  udførte 
Apostel  Orson  Hyde  en  Mission  til  det  hellige  Land  i  den 
Hensigt  at  indvie  Landet  til  Jødernes  Indsamling  og  hæve 
den  Forbandelse,  der  har  hvilet  over  det  i  næsten  2000  Aar. 
Mange  Forsøg  har  i  Aarhunclredernes  Løb  været  gjort  paa  at 
føre  Jøderne  tilbage  til  deres  Land,  forskellige  Koloniserings- 
foretagender  har  været  forsøgt,  men  alle  mislykkedes  aldeles. 
Først  i  den  sidste  Halvdel  af  forrige  Aarhundrede,  efter  Evan- 
geliets Gengivelse  og  Mormons  Bogs  Fremkomst  og  Orson 
Hydes  Besøg  til  Jerusalem,  opstod  en  Bevægelse,  Zionismen, 
blandt  Jøderne  i  alle  Verdens  Lande,  hvilken  var  i  Stand  til 
at  udrette  noget  virkeligt  i  Retning  af  at  samle  Jøderne  om 
den  store  Tanke  at  blive  en  selvstændig  Nation  igen  og  til- 
vejebringe Midler  til  dens  Gennemførelse.  Og  saa  kom  den 
store  Verdenskrig,  der  med  et  Slag  befriede  Palæstina  fra 
Tyrkernes  Aag  og  bragte  Landet  ind  under  engelsk  Over- 
herredomme eller  Mandat,  og  England  giver  det  til  Jøderne, 
der  nu  samles  der  fra  alle  Dele  af  Verden. 

Guds  Profeters  Ord  gaar  i  Opfyldelse,  og  Herrens  Børn  fry- 
der sig  derover,  men  Verden  bliver  slaaet  med  Forundring 
og  kalder  det  »det  tyvende  Aarhundredes  store  Eventyr«.  I 
Sandhed,  »Herren  skal  handle  underligt,  ja  vidunderligt  med 
dette  Folk«.  j  s.  H. 

FADEREN   OG  SØNNEN. 

(Af  Dr.  James  E.  Talmage  i  »Liahona«  ) 

Vi  har  bibelske  Beviser  for  den  Paastand,  at  Jesus  Kristus 
var  i  Besiddelse  af  guddommelig  Kraft  og  Værdighed  forud 
for  sin  Fodsel  i  Kodet.  Under  Faderens  Ledelse  blev  Verden 
lil  ved  ham,  og  derfor  kaldes  han  Skaberen.  Han  aabenbarede 
Faderens  Vilje  og  gav  Befalinger  til  Adam,  Enok  og  andre  af 
Patriarkerne  før  Floden  saavel  som  senere  til  Profeterne.  Vi 
erklærer,  at  Jesus  Kristus  var  og  er  Jehovah. 

Navnet  Elohim  forekommer  ofte  i  den  hebraiske  Tekst  af 
det  gamle  Testamente,  uagtet  det  ikke  findes  i  de  nu  be- 
nyttede Oversættelser.  I  Formen  er  Ordet  et  hebraisk  Hoved- 
ord i  Flertal;  men  det  betegner  en  Forogelse  af  Ho j hed  og 
Kraft  snarere  end  et  blot  Flertal.  Det  er  et  Udtryk  for  den 
hojeste  Ophøjelse  og  Magt.  Elohim,  saaledes  som  det  forstaas 
og  bruges  i  Jesu  Kristi  genoprettede  Kirke,  er  Benævnelsen 
paa  Gud,  den  evige  Fader,  hvis  førstefødte  Son  i  Aanden  er 
Jehovah  —  den  Enbaarne  i  Kødet,  Jesus  Kristus. 

En  nærmere  Undersøgelse  af  Skriftens  Vidnesbyrd  leder  til 
den  Slutning,  at  Gud  den  evige  Fader  kun  har  tilkendegivet 
sig  til  jordiske  Profeter  eller  Aabenbarere  ved  ganske  faa  Lej- 
ligheder, og  da  hovedsagelig  for  at  bevidne  hans  Søn  Jesu 
Kristi  guddommelige  Myndighed.  Faderen  talte  til  Adam  og 
senere  Profeter  og  stadfæstede  for  dem  Kristi  Guddommelig- 
hed og  den  Kendsgerning,  at  Sønnen  var  Menneskehedens 
forudbeskikkede  Frelser.  (Se  Den  Kostelige  Perle,  Side  2,  6,  8, 
15,  34  o.  s.  v.) 

Ved  den  Lejlighed,  da  vor  Frelser  blev  døbt  i  Jordan,  lod 
Faderens  Røst,  sigende:  »Denne  er  min  Søn,  den  elskede,  i 
hvem  jeg  har  Velbehag.«  (Matt.  3:  17.)  Ved  Forklarelsen  blev 
et  lignende  Vidnesbyrd  givet  af  Faderen.  (Matt.  17:  5.)  Ved 
en  endnu  senere  Lejlighed,  da  Jesus  bad  i  Sjæleangst  til  Gud, 
underkastende  sig  Faderens  Hensigter,  saa  at  disse  maatte 
opfyldes  og  Faderens  Navn  herliggøres,  »da  kom  der  en  Rost 

fra  Himmelen:  Baade  har  jeg  herliggjort  det,  og  vil  jeg  atter 
herliggøre  det.«  (Joh.  12:  28.) 

Den  opstandne  og  herliggjorle  Kristus  besøgte  Nephiterne 
paa  det  vestlige  Fastland  og  blev  af  Faderen  bebudet  i  disse 
Ord:  »Se,  min  elskede  Søn,  i  hvem  jeg  har  Velbehagelighed, 
i  hvem  jeg  har  herliggjort  mit  Navn;  hor  ham.«  (Mormons 
Bog,  3.  Nephi  11:  7.) 

Til  Nephiterne,  der  ikke  forstod  Forholdet  mellem  Evan- 
geliet, forkyndt  iblandt  dem  af  den  opstandne  Herre,  og  Mose 
Lov,  der  traditionelt  blev  holdt  i  Ære  iblandt  dem,  og  som 
undrede  sig  over  hans  Ord  om,  at  det  gamle  var  afskaffet, 
forklarede  han  dette  paa  folgende  Maade:  »Se,  jeg  siger  eder, 
at  Loven,  som  blev  given  ved  Moses,  er  fuldkommet.  Se,  jeg 
er  den,  som  gav  Loven,  og  jeg  er  den,  som  gjorde  Pagt  med 
mit  Folk  Israel.«  (3.  Nephi  15:  4,  5.) 

Fra  den  Tid,  da  Faderens  Vidnesbyrd  om  Sonnen,  Jesus 
Kristus,  blev  givet  til  Nephiterne,  har  Faderens  Røst  ikke 
været  hørt  igen  iblandt  Menneskenes  Born  for  i  Foraaret  1820, 
da  baade  Faderen  og  Sønnen  viste  sig  for  Profeten  Joseph 
Smith,  og  Faderen  fremstillede  Sønnen  med  disse  Ord:  »Denne 
er  min  elskelige  Søn,  hør  ham.«  (Kost.  Perle,  S.  85.) 

Disse  er  de  eneste  Tilfælde,  om  hvilke  der  berettes,  at  den 
evige  Fader  personligt  har  tilkendegivet  sig  for  Mennesker; 
alle  andre  er  gennem  Sønnen.  Skaberen,  Israels  Jehovah,  alle 
Folkeslags  Frelser  og  Forløser,  er  det  samme  Væsen,  og  dette 
Væsen  er  Jesus  Kristus. 

Han  er  den,  der  har  muliggjort  Frelsen  for  Mennesket  gen- 
nem Adlydelsen  af  Evangeliets  Love  og  Anordninger,  som  han 
har  foreskrevet.  Og  han  har  kundgjort  for  Menneskene,  at 
uden  Adlydelsen  af  Evangeliet  kan  de  ikke  indkomme  i  Guds 
Rige. 

Ham  er  det,  der  iførte  sig  et  dødeligt  Legeme  og  blev  fodt 
af  en  Kvinde  for  at  bo  blandt  Menneskene  som  deres  forud- 
bestemte Forløser. 

Ham  er  det,  som  har  forsonet  for  Adams  Synd  saaledes,  at 

Syndens  Følger,  Døden,  kun  bliver  af  midlertidig  Varighed, 
og  dette  udførte  han  ved  at  nedlægge  sit  Liv  og  tage  det  op 
igen,  hvorved  han  brod  Dødens  Baand.  Ham  var  det,  der  i  sin 
aandelige  og  legemlige  Smerte  erindrede  den  Plads,  han  havde 
i  Forudtilværelsen,  og  vidende,  at  hans  jordiske  Tilværelse 
nærmede  sig  sin  Afslutning,  bad  han  saaledes:  »Og  Fader; 
herliggør  du  mig  nu  hos  dig  selv  med  den  Herlighed,  som 
jeg  havde  hos  dig,  for  Verden  var.«  (Joh.  17:  5.) 

Ham  er  det,  som  opsteg  til  Faderen  og  indtog  den  Plads 
ved  Kraftens  højre  Haand,  som  han  havde  vundet.  Ham  er 
det,  som  snart  skal  vende  tilbage  til  Jorden,  ledsaget  af  en 
herlig  Hærskare  af  Engle  og  Hellige,  for  at  paabegynde  det 
tusindaarige  Fredsrige.  Ham  er  det,  som  tilsidst  skal  fuld- 
byrde Faderens  store  Plan  for  Tilvejebringelsen  af  »Udøde- 
lighed og  evigt  Liv  for  Mennesket«,  og  »derpaa  kommer  En- 
den, naar  han  overgiver  Gud  og  Faderen  Riget.«  (1.  Kor.  15:  24.) 

»Da  skal  han  krones  med  sin  Herligheds  Krone  og  sidde  paa 
sin  Magts  Trone  og  regere  evindeligen.«  (Pag.  Bog  76:  108.) 


ABRAHAMS  BOGS  OPRINDELSE. 

»De  originale  Manuskripter,  hvorfra  den  Bog,  der  kaldes 
Abrahams  Bog  af  de  Sidste-Dages  Hellige,  blev  oversat,  er 
utvivlsomt  af  ægyptisk  Oprindelse,  og  Tegningerne  gengivne 
paa  Bogens  Sider  kan  let  udtydes  af  en,  der  har  studeret 
ægyptiske  Skrifttegn,«  erklærede  Dr.  Jean  Capart,  Ægyptolog 
ved  Bryssel  Universitet,  under  sit  for  nyligt  aflagte  Besog  til 
Salt  Lake  City,  Utah. 

»To  af  Pladerne  kan  læses  uden  Vanskelighed,  Skrift- 
tegnene er  klare  og  tydelige,  men  den  tredie  er  bleven  noget 
beskadiget  under  Forberedelsen  til  Trykningen,  men  dens  Op- 
rindelse er  ægte  nok,«  fortsatte  han. 

Dr.  Capart  sagde,  at  det  var  Sædvane  at  anbringe  Skrivelser 

og  Optegnelser  ved  de  ægyptiske  døde,  efter  at  de  var  balsa- 
merede, og  at  de  Papyrus  Optegnelser,  fundne  hos  Mumierne, 
som  Joseph  Smith  kobte,  var  af  virkelig  ægyptisk  Oprindelse, 
saa  vidt  som  han  kunde  skonne.  Han  sagde,  at  Skrifttegnene 
paa  de  Tegninger,  som  Joseph  Smith  har  udgivet,  kan  sam- 
menlignes med  senere  opdagede  Skrifter  tagne  fra  ægyptiske 
Grave  og  anbragt  i  Bryssels  ægyptologiske  Musæum  af  Dron- 
ning Elisabeth,  og  Ligheden  er  meget  iøjnefaldende. 

Angaaende  Ægypternes  Kundskab  om  Astronomi,  omtalt  i 
den  af  Joseph  Smith  oversatte  Beretning,  sagde  Dr.  Gapart,  at 
Folket  paa  hin  Tid  var  langt  fremskredent  med  Hensyn  til 
Kundskab  om  Planetsystemet  og  Stjerneverdenen.  Han  for- 
klarede, at  deres  Kundskab  var  saa  nøjagtig,  at  de  ved  at  stu- 
dere Stjernernes  Bevægelser  havde  udarbejdet  et  Kalenderaar 
paa  365  Dage  og  fojede  fem  Dage  til  for  hvert  25  Aar,  hvor- 
ved deres  Tidsregning  blev  tilnærmelsesvis  rigtig.  Dette  be- 
kræfter Sandheden  af  Abrahams  Bogs  Beretning  om,  at  Ægyp- 
terne var  langt  fremskredne  i  denne  Videnskab,  sagde  han. 

Dr.  Gapart  roste  de  Sidste -Dages  Hellige  for  deres  Studium 
af  ægyptisk  og  undrede  sig  samtidig  over,  at  Interessen  for 
denne  Videnskab  ikke  var  større  som  Følge  af,  at  Abrahams 
Bogs  Ægthed  tildels  er  Grundlaget  for  deres  Religion.  Han 
antydede,  at  vigtige  Oplysninger  af  lignende  Beskaffenhed 
som  dem,  der  fandtes  i  Joseph  Smiths  Oversættelse,  muligvis 
vil  komme  frem  ved  nærmere  Undersøgelser  af  de  ægyptiske 
Fund. 

Dr.Capart  var  til  Stede  vedAabningen  af  KongTutankhamens 
Grav  som  Medlem  af  det  belgiske  Selskab  og  har  foretaget 
mange  andre  Studier  og  Undersøgelser  angaaende  dette  Old- 
tidsfolk. Han  er  Forfatter  af  flere  Bøger  om  dette  Emne. 

(»Deseret  News«.) 


Det  er  bedre  at  gøre  én  god  Gerning  end  tale  mange  gode 
Ord. 


128 
O  BØNNESTUND. 

(Mel.:  »Sweet  Hour  of  prayer«.) 
Songs  of  Zion,  Side  34. 

O  Bonnestund,  o  Bonnestund, 
Der  kalder  mig  fra  verdslig  Dont, 
Og  byder  mig  hos  Fader  god 
At  soge  Hjælp  og  Haab  og  Mod. 
Har  Sorg  og  Synd  mig  tynget  ned. 
Jeg  i  min  Sjæl  har  fundet  Fred 
:,:  Og  tidt  holdt  Stand  mod  Mørkels  Aand, 
Ved  at  du  kom,  o  Bonnestund.  :,: 

O  Bonnestund,  o  Bonnestund, 
Du  hæve  vil  min  Sjæl  til  Gud, 
Hvis  Kærlighed  og  Naade  stor 
Vil  fylde  mig  med  Trostens  Ord; 
Og  da  han  vil,  jeg  til  ham  gaar 
Og  tillidsfuldt  kun  paa  ham  tror, 
:,:  Jeg  bojer  mig  og  andagtsfuld 
Jeg  venter  dig,  o  Bonnestund.  :,: 

O  Bonnestund,  o  Bonnestund, 
Lad  mig  ved  dig  i  Hjertets  Grund 
Guds  Ansigt  se  og  vandre  frem, 
Til  frelst  jeg  staar  i  Fredens  Hjem. 
Naar  Livets  Kamp  er  endt  paa  Jord, 
Og  med  Guds  Born  jeg  Kronen  faar, 
:,:  Da  sender  jeg  med  Haand  og  Mund 
En  Tak  til  dig,  o  Bonnestund.  :,: 

J.  S.  H. 

INDHOLD: 

Spredt  over  Jorden 113      Faderen  og  Sønnen 124 

Arbejdet  adler   118      Abrahams  Bogs  Oprindelse  126 

Strøtanker   119      O  Bønnestund 128 

Jødernes  Indsamling  120 

Udgivet  og  forlagt  af  JOHN  S.  HANSEN.  Korsgade  11.  Kbhvn.  N. 

Trykt  hos  F.  E.  Bording  (V.   Petersen) 


